વિદ્યાર્થી વિનમ્ર સ્વરે જવાબ આપતાં બોલ્યો, ‘સ્વામીજી, પ્રભુનું રૂપ વિશાળ છે. તેમનો મહિમા અપાર છે. જેનું માપ કાઢી શકાય કે તાગ લઈ શકાય એવી કોઈ જ ભૌતિક વસ્તુ સાથે પરમેશ્વરની સરખામણી કઈ રીતે થઈ શકે? સ્વામીજી; નીલ રંગ વિસ્તાર, વ્યાપકતા, ઊંડાણ અને અનંતતાનો દ્યોતક છે. અગાધ આકાશનો રંગ પણ નીલો છે. આથી પ્રભુદર્શન કરનારા પ્રભુની વિશાળતા, વ્યાપકતા અને અનંતતાની સતત પ્રતીતિ કરી શકે એ હેતુથી પ્રભુની પ્રતિમા તેમ જ પ્રભુનાં ચિત્રોમાં પ્રભુનો રંગ નીલો આલેખાવા માંડ્યો.’